Rafael Pereira da Silva
Rafael Pereira da Silva (sündinud 9. juulil 1990 Petrópolises), tuntud kui lihtsalt Rafael või Rafael da Silva, on Brasiilia jalgpallur. Ta mängib tavaliselt parema äärekaitsjana, kuid võib mängida ka parema poolkaitsjana. Aastatel 2008–2015 mängis ta Inglismaa kõrgliigaklubis Manchester United, 2015–2020 mängis ta Prantsusmaa kõrgliigaklubis Lyoni Olympique ja 2020–2021 Türgi kõrgliigaklubis İstanbul Başakşehir. 2021. aasta septembris sõlmis ta kahe ja poole aasta pikkuse lepingu Botafogoga. Ta on Fàbio kaksikvend, kes on samuti jalgpallur. Mõlemad vennad esindasid Manchester Unitedi perioodil 2008–2014. 2012. aasta suveolümpiamängude jalgpalliturniiril võitis ta Brasiilia meeskonnaga hõbemedali.